**RAZDJEL: 109 MINISTARSTVO PRAVOSUĐA I UPRAVE REPUBLIKE HRVATSKE**

**GLAVA 10925: VISOKI TRGOVAČKI SUD REPUBLIKE HRVATSKE**

**AKTIVNOST: A632000 VOĐENJE SUDSKIH POSTUPAKA IZ NADLEŽNOSTI VISOKOG TRGOVAČKOG SUDA REPUBLIKE HRVATSKE**

**RKP: 3582**

**OBRAZLOŽENJE OPĆEG DIJELA FINANCIJSKOG PLANA ZA RAZDOBLJE 2024.-2026.**

Sukladno članku 36. Zakona o proračunu (Narodne novine br. 144/21) uz prijedlog Financijskog plana Visokog trgovačkog suda RH dostavlja se i obrazloženje istoga.

**PRIHODI I PRIMICI**

Prihodi u 2024. se planiraju ostvariti iz izvora financiranja 11- opći prihodi i primici u iznosu 3.582.408,00 eurai iz izvora 31 **–** vlastiti prihodi u iznosu 500,00 eura**.**

U 2025. planiraju se prihodi iz izvora financiranja 11 u iznosu 3.601.905,00 i iz izvora financiranja 31 u iznosu 500,00 eur. Zbog planiranih povećanja rashoda za zaposlene i materijalne rashode planiraju se i prihodi iz izvora 11 za financiranje tih rashoda.

U 2026. vlastiti prihodi se planiraju u iznosu 500,00 eura i prihodi iz izvora financiranja 11 u iznosu 3.611.143,00 eura. Zbog planiranih povećanja rashoda za zaposlene i materijalne rashode, planiraju se veći prihodi za financiranje rashoda.

Vlastiti prihodi se ostvaruju od naplate preslika sudskih spisa i od najma prostora za samoposlužne aparate za napitke.

Za predmetno razdoblje ne planira se ostvariti primitke od zaduživanja .

**RASHODI I IZDACI**

Planirani rashodi za zaposlene su najveća stavka u ukupnim rashodima i iznose 3.246.522,00 eura. Planiraju se u višem iznosu u odnosu na prethodno razdoblje zbog povećanja plaća za suce, službenike i namještenike i zbog planiranih novih zapošljavanja.

Povećanje planiranih materijalnih rashoda u odnosu na prethodno razdoblje, odnosi se najviše na povećanje rashoda za naknadu troškova zaposlenima, rashoda za energiju i reprezentaciju. Planiraju se povećani rashodi na stavkama za naknadu troškova zaposlenih i reprezentaciju u 2024. jer je Visoki trgovački sud RH dužan svake godine održavati savjetovanje za suce trgovačkih sudova te uz to slavi 70. godina suda.

Planirani vlastiti prihodi planiraju se za pokrivanje rashoda za usluge.

**PRIJENOS SREDSTAVA IZ PRETHODNE U SLJEDEĆU GODINU**

Vlastiti prihodi koji se ne utroše u tekućoj godini će se prenijeti u sljedeću godinu. Donos sredstava planira se za pokrivanje rashoda ostalih usluga.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 275.965,88 eur | 297.967,20 eur |
| Dospjele obveze | 1.457,96 eur | 0,00 eur |